**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz Covid-19 infekcijas izplatības seku pārvarēšanas likuma 25.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi) 38.61punkts paredz, ka persona (izņemot bērnus, kuri nav sasnieguši 12 gadu vecumu; Latvijā akreditētu ārvalstu diplomātisko un konsulāro pārstāvniecību, starptautisko organizāciju un to pārstāvniecību darbiniekus un viņu ģimenes locekļus; personas, kuras ierodas Latvijā pēc Valsts prezidenta, Saeimas, Ministru kabineta vai tā locekļa, Satversmes tiesas, Augstākās tiesas, Valsts kontroles vai ministrijas ielūguma; Latvijas vai ārvalsts diplomātiskos kurjerus vai ad hoc diplomātiskos kurjerus, kas uzrāda oficiālu dokumentu, kurā norādīts viņa statuss un diplomātiskā pasta paku skaits; Latvijas Republikas diplomātiskās pases turētājus, viņus pavadošo tehnisko personālu un diplomātiskā un konsulārā dienesta ierēdņus un darbiniekus, veicot oficiālās funkcijas), kura ieceļo Latvijas Republikā, šķērsojot ārējo sauszemes robežu robežšķērsošanas vietā “Grebņeva”, “Terehova”, “Pāternieki” vai “Silene”, un nevar uzrādīt sadarbspējīgu vakcinācijas, testēšanas vai pārslimošanas sertifikātu sertifikātu vai līdz 2021. gada 1. septembrim – citu Eiropas Savienības un Eiropas Ekonomikas zonas valstī, Šveices Konfederācijā vai Apvienotajā Karalistē izsniegtu derīgu Covid-19 vakcinācijas, pārslimošanas vai veikta Covid-19 testa apliecinājumu, nekavējoties par saviem līdzekļiem veic Covid-19 testu minētajā robežšķērsošanas vietā. Vienlaikus Noteikumu 38.63punkts nosaka, ka gadījumā, ja persona neveic Covid-19 testu vai ja Covid-19 testa rezultāts ir pozitīvs: 1. Latvijas Republikas pilsoni, nepilsoni vai ārvalstnieku, kuram Latvijas Republikā ir izsniegta pastāvīgā uzturēšanās atļauja, Neatliekamās medicīniskās palīdzības dienests (turpmāk – Dienests) obligātās izolācijas ievērošanai nekavējoties nogādā dzīvesvietā vai uzturēšanās vietā, vai kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm (ja personai nav iespējas doties uz dzīvesvietu vai uzturēšanās vietu, nepakļaujot citas personas inficēšanās riskam) un informē tūristu mītni par pozitīvo Covid-19 testu vai par to, ka persona nav veikusi Covid-19 testu; 2. pārējās personas, Dienests obligātās izolācijas ievērošanai nekavējoties nogādā kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm.Dienests līdz šim nav veicis personu ar pozitīviem Covid-19 testiem nogādāšanu uz dzīvesvietu vai uzturēšanās vietu vai Latvijas Investīciju un attīstības aģentūras administrētajā tūristu mītņu sarakstā minētu tūristu mītni.Lai nodrošinātu minēto tiesību normu īstenošanu un attiecīgo personu nogādāšanai pašizolācijas veikšanai, Dienests ir paredzējis iesaistīt 2 transportlīdzekļus ar 2 transportlīdzekļa vadītājiem, kas nodrošināti ar individuālās aizsardzības līdzekļiem. Vienlaikus, ņemot vērā kā personas robežu šķērso jebkurā diennakts laikā, paredzēts, ka transportlīdzekļu vadītājiem būs diennakts dežūras, tādējādi nodrošinot operatīvu personu nogādāšanu un mazinot infekcijas izplatīšanās iespējamību, īpaši ņemot vērā vīrusa delta varianta izplatīšanos Krievijā. Tāpat būtiski norādīt, ka atbilstoši spēkā esošam normatīvajam regulējumam, veicamie personu transportēšanas attālumi varētu būt ļoti atšķirīgi, ņemot vērā iespējamo dzīvesvietu vai uzturēšanās vietu attālumus no iepriekš minētajām robežšķērsošanas vietām.Ņemot vērā minēto, nepieciešams nodrošināt atbilstošu finansējumu normatīvā regulējuma īstenošanai un personu nogādāšanai obligātās izolācijas ievērošanas vietās, tādējādi mazinot Covid-19 infekcijas izplatīšanās iespējamību Latvijas teritorijā.Attiecīgi rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Neatliekamās medicīniskās palīdzības dienestam) finansējumu, kas nepārsniedz 206 004 *euro*, lai nodrošinātu personu ar pozitīviem Covid-19 testiem nogādāšanu uz dzīvesvietu vai uzturēšanās vietu vai Latvijas Investīciju un attīstības aģentūras administrētajā tūristu mītņu sarakstā minētu tūristu mītni atbilstoši Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 38.63punktam.Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija un Dienests. |
| 4. | Cita informācija | Veselības ministrija, izvērtējot esošo situāciju attiecībā uz Covid-19 testēšanas veikšanu robežas šķērsošanas vietās un personu, kuras atsakās veikt Covid-19 testu vai kurām testa rezultāts ir pozitīvs, nogādāšanu obligātās izolācijas veikšanai dzīvesvietā vai uzturēšanās vietā vai kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm ir sagatavojusi Ministru kabineta noteikumu projektu “Grozījumi Ministru kabineta 2020. gada 9.jūnija noteikumos Nr.360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)””. Grozījumi kas paredz precizēt, ka:1) personām, kuras šķērsos robežu tiks veikts SARS-CoV-2 antigēna tests, kura pozitīvais rezultāts ir apstiprināms ar polimerāzes ķēdes reakcijas metodi, kas tiks apmaksāta par valsts budžeta līdzekļiem, ņemot vērā to, ka ar minētajiem pasākumiem tiek nodrošināta infekcijas izplatīšanās ierobežošana; 2) personas, kurām Covid-19 testa rezultāts ir bijis pozitīvs, vai kuras atteikušās Covid-19 testu veikt, tiek nogādātas tuvākajā obligātās izolācijas ievērošanas vietā - vai dzīves vieta vai uzturēšanās vieta vai arī kāda no robežšķērsošanas vietām tuvākajām Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm un minētā transportēšana tiek īstenota 4 stundu laikā no pozitīvā Covid-19 testa rezultāta saņemšanas vai atteikšanās veikt Covid-19 testu;3) tūristu mītnes informē gan Veselības inspekciju gan Valsts policiju par personas nenakšņošanu tūristu mītnē obligātās izolācijas laikā.Paredzēts, ka minētais noteikumu projekts tiek izskatīts Ministru kabineta 2021.gada 14.jūlija sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras ieceļos Latvijas Republikā, šķērsojot ārējo sauszemes robežu robežšķērsošanas vietā “Grebņeva”, “Terehova”, “Pāternieki” vai “Silene”, un kurām veiktā Covid-19 testa rezultāts būs pozitīvs vai kuras atteiksies veikt minēto testu, kā arī Dienests, kas minētās personas nogādās tuvākajā obligātās izolācijas ievērošanas vietā - dzīvesvietā vai uzturēšanās vietā vai Latvijas Investīciju un attīstības aģentūras administrētajā tūristu mītņu sarakstā minētajā  tūristu mītnē.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 206 004 | 0 | 0 | 0 | 0 | 0 |
| 2.1. valsts pamatbudžets | 0 | 206 004 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -206 004 | 0 | 0 | 0 | 0 | 0 |
| 3.1. valsts pamatbudžets | 0 | -206 004 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 206 004 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu personu ar pozitīviem Covid-19 testiem nogādāšanu uz dzīvesvietu vai uzturēšanās vietu vai Latvijas Investīciju un attīstības aģentūras administrētajā tūristu mītņu sarakstā minētu tūristu mītni atbilstoši Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 38.63punktam, Dienestam nepieciešams papildus finansējums sākot ar 2021.gada 12.jūliju līdz 2021.gada 31.decembrim.Detalizētu informāciju ar aprēķiniem par papildus nepieciešamo finansējumu 2021.gadam skatīt anotācijas pielikumā. Atbilstoši aprēķiniem iepriekš minēto nogādāšanu ir plānots īstenot transportlīdzekļa vadītājiem virs normālā darba laika.Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai finansējumu, kas nepārsniedz 206 004 *euro*, lai nodrošinātu personu ar pozitīviem Covid-19 testiem nogādāšanu uz dzīvesvietu vai uzturēšanās vietu vai Latvijas Investīciju un attīstības aģentūras administrētajā tūristu mītņu sarakstā minētu tūristu mītni atbilstoši Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 38.63punktam.Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram.Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Jautājums Ministru kabineta sēdē skatāms kopā ar Ministru kabineta noteikumu projektu “Grozījumi Ministru kabineta 2020. gada 9. jūnija noteikumos Nr. 360 “[Epidemioloģiskās drošības pasākumi Covid-19 infekcijas izplatības ierobežošanai](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)””. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija un Dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I.Dreika

Kasparenko 67876147

sandra.kasparenko@vm.gov.lv